CELEX: 31981D0385
Language: el
Date: 1981-04-08 00:00:00
Title: 81/385/ΕΟΚ: Απόφαση τής Επιτροπής τής 8ης Απριλίου 1981 περί εξουσιοδοτήσεως τής Γαλλικής Δημοκρατίας νά καθιερώσει ενδοκοινοτική επιτήρηση τών εισαγωγών τών υποκαμίσων καί υποκαμισακίων δι άνδρας καί παίδας, καταγωγής Ινδονησίας, τά οποία έχουν τεθεί σέ ελεύθερη κυκλοφορία εντός τής Κοινότητος (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0385

81/385/ΕΟΚ: Απόφαση τής Επιτροπής τής 8ης Απριλίου 1981 περί εξουσιοδοτήσεως τής Γαλλικής Δημοκρατίας νά καθιερώσει ενδοκοινοτική επιτήρηση τών εισαγωγών τών υποκαμίσων καί υποκαμισακίων δι άνδρας καί παίδας, καταγωγής Ινδονησίας, τά οποία έχουν τεθεί σέ ελεύθερη κυκλοφορία εντός τής Κοινότητος (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 149 της 06/06/1981 σ. 0041 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Απριλίου 1981  περί εξουσιοδοτήσεως της Γαλλικής Δημοκρατίας να καθιερώσει ενδοκοινοτική επιτήρηση των εισαγωγών των υποκαμίσων και υποκαμισακίων δι άνδρας και παίδας, καταγωγής Ινδονησίας, τα οποία έχουν τεθεί σε ελεύθερη κυκλοφορία εντός της Κοινότητος  (Το κείμενο στη γαλλική γλώσσα είναι το μόνο αυθεντικό)  (81/385/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη δύναται να εξουσιοδοτηθούν να λάβουν όσον αφορά την εισαγωγή ορισμένων προϊόντων καταγωγής τρίτων χωρών, τα οποία έχουν τεθεί σε ελεύθερη κυκλοφορία σε ένα άλλο Κράτος μέλος (1), και ιδίως τα άρθρα της 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη μπορούν να προβούν σε ενδοκοινοτική επιτήρηση των εισαγωγών που αναφέρονται σε αυτήν την απόφαση μόνο κατόπιν εξουσιοδότησης της Επιτροπής·  ότι, δια της αποφάσεως 80/605/ΕΟΚ (2), η Επιτροπή εξουσιοδότησε τα Κράτη μέλη να καθιερώσουν, στο μέτρο που αφορά το καθένα, ενδοκοινοτική επιτήρηση ορισμένων εισαγωγών·  ότι, την 26η Μαρτίου 1981, η Γαλλική Δημοκρατία υπέβαλε αίτηση ενδοκοινοτικής επιτηρήσεως για τις εισαγωγές υφασμένων υποκαμίσων και υποκαμισακίων δι άνδρας και παίδας, καταγωγής Ινδονησίας·  ότι η Επιτροπή εξέτασε διεξοδικά τα στοιχεία που χορηγήθηκαν προς υποστήριξη της αίτησης αυτής βάσει κριτηρίων που καθορίστηκαν στις αποφάσεις 80/47/ΕΟΚ και 80/605/ΕΟΚ·  ότι εξέτασε ιδιαιτέρως αν ήταν δυνατό να αποτελέσουν οι εισαγωγές αντικείμενο μέτρων ενδοκοινοτικής επιτηρήσεως βάσει του άρθρου 2 της απόφασης 80/47/ΕΟΚ, αν δοθούν ενδείξεις, όσον αφορά τις επικαλούμενες οικονομικές δυσχέρειες, και άν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν παρεκτροπές στο εμπόριο ή αν υποβλήθηκαν αιτήσεις τίτλων ενδοκοινοτικής εισαγωγής·  ότι, εντούτοις, δύναται να εξουσιοδοτηθούν μέτρα επιτηρήσεως για τα υφαντουργικά προϊόντα της ομάδας Ι, όπως καθορίζονται στον κανονισμό (ΕΟΚ) αριθ. 3059/78 του Συμβουλίου (3), όπως τροποποιήθηκε τελευταία δια του κανονισμού (ΕΟΚ) αριθ. 3063/79 (4), ακόμα και αν δεν έχουν προκληθεί παρεκτροπές στο εμπόριο ή δεν έχουν υποβληθεί αιτήσεις ενδοκοινοτικής αδείας, λαμβανομένου υπόψη του κινδύνου οικονομικών δυσχερειών ο οποίος ενέχεται στο εμπόριο των προϊόντων αυτών εξαιτίας της μεγάλης ευαισθησίας τους στις εισαγωγές·  ότι από την εξέταση αυτή συνάγεται ότι οι εισαγωγές που αναφέρονται παρακάτω υπάρχει κίνδυνος να επιδεινώσουν ή να παρατείνουν τις υφιστάμενες οικονομικές δυσκολίες και ότι πρέπει επομένως να εξουσιοδοτηθεί η Γαλλική Δημοκρατία να υποβάλει τις εν λόγω εισαγωγές σε ενδοκοινοτική επιτήρηση ως το τέλος του έτους 1981,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εξουσιοδοτείται η Γαλλική Δημοκρατία να προβεί ως την 31η Δεκεμβρίου 1981 σε ενδοκοινοτική επιτήρηση των εισαγωγών των προϊόντων, που αναφέρονται παρακάτω σύμφωνα με την απόφαση 80/47/ΕΟΚ, καταγωγής Ινδονησίας:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 61.03  (Κώδικας ΝΙΜΕΧΕ:  61.03-11, 15, 19)  Κατηγορία: 8  // Υφασμένα υποκάμισα και υποκαμισάκια δι άνδρας και παίδας, εξ ερίου, βάμβακος ή υφαντουργικών ινών συνθετικών ή τεχνητών  //   //  Άρθρο 2  Η παρούσα απόφαση απευθύνεται στη Γαλλική Δημοκρατία  Έγινε στις Βρυξέλλες, στις 8 Απριλίου 1981.  Για την 'Επιτροπή  Antonio GIOLITTI  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 164 της 30. 6. 1980, σ. 20.  (3) ΕΕ αριθ. L 365 της 27. 12. 1978, σ. 1.  (4) ΕΕ αριθ. L 347 της 31. 12. 1979, σ. 1.